C 117/22
HR
Službeni list Europske unije
11.3.2022.
utorak, 14. rujna 2021.
14.
ističe da su dijalozi s građanima temeljni element u približavanju i povezivanju između najudaljenijih regija i europskih institucija; u tom kontekstu poziva Komisiju da pojača taj dijalog, posebno u najudaljenijim regijama; 15. poziva Komisiju da zajednički s najudaljenijim regijama i za njih osmisli novu strategiju koja je usklađena s lokalnim okolnostima i potrebama te odražava preporuke Europskog parlamenta i koja će se temeljiti na poštovanju osobitosti najudaljenijih regija, konsolidaciji pravne stečevine i optimalnom korištenju postojećih mehanizama, kao i na inovacijama i pristupanju najudaljenijim regijama kao „područjima koja pružaju rješenja”; 16. preporučuje utvrđivanje istinskog akcijskog plana za to novo strateško partnerstvo, u koji će se uključiti glavni dionici, uključujući nacionalna, regionalna i lokalna tijela, gospodarske i socijalne dionike, civilno društvo, akademsku zajednicu i nevladine organizacije; 17. poziva na što bržu provedbu te nove strategije i s njom povezanog akcijskog plana kako bi se potaknuo gospodarski i socijalni oporavak najudaljenijih regija;
GLAVA 2.: Ulaganje u dostojanstvena radna mjesta, jačanje solidarnosti i djelovanje prvenstveno za mlade 18. svjestan je da najudaljenije regije nude mogućnosti za Uniju za osmišljavanje pilot-projekata za rješavanje socioekonomskih i klimatskih problema, ali da je za to potrebno ubrzati nadoknađivanje zaostatka povezanih sa strukturnim poteškoćama, primjerice konsolidirati i namjenski upotrebljavati alate za nadoknađivanje tih strukturnih nedostataka povezanih s udaljenošću i otočnim položajem, koji su presudni za to da se najudaljenije regije u potpunosti i ravnopravno integriraju u europsko područje;
A.
Jačanje solidarnosti 19. poziva Komisiju, države članice i najudaljenije regije da borbu protiv siromaštva, nezaposlenosti i socijalne isključenosti, uključujući za osobe s invaliditetom, učine prioritetima europske solidarnosti, uz istodobno ulaganje u obrazovanje i osposobljavanje te u buduće projekte usmjerene na inovacije, posebno društvene inovacije, prenamjene i diversifikaciju; 20. smatra da bi kohezijska politika trebala biti pogodnija za žene koje žive u najudaljenijim regijama i da bi se njome trebale promicati rodna ravnopravnost i provedba učinkovite strategije EU-a za rodnu ravnopravnost u najudaljenijim regijama; 21. ističe važnu ulogu socijalne i solidarne ekonomije u najudaljenijim regijama, u partnerstvu s regionalnim i lokalnim vlastima, u borbi protiv ograničenja uzrokovanih udaljenim položajem, siromaštva i socijalne isključenosti te u otvaranju radnih mjesta i razvoju inicijativa u tim regijama, u skladu s raznim europskim strategijama; zalaže se za uvažavanje tih okolnosti na europskoj razini i za izravan pristup tog neprofitnog sektora europskim subvencijama;
B.
Zaštita zdravlja 22. ističe da su najudaljenije regije zbog svojih osobitosti naročito osjetljive na globalne događaje kao što je pandemija bolesti COVID-19; stoga poziva na to da se izvuku najbolje pouke iz te krize i da se uzme u obzir posebna situacija najudaljenijih regija pri suočavanju s takvim događajima u budućnosti; 23. predlaže osnivanje istraživačkog centra za tropske zarazne bolesti i bolesti koje su u prvom redu prisutne u najudaljenijim regijama, kao što su dijabetes, pretilost i određene vrste raka, te da se iskoriste potrebna sredstva kako bi se nadoknadila kašnjenja u pružanju zdravstvene skrbi u najudaljenijim regijama; 24. predlaže pokretanje pilot-projekta po uzoru na pripremno djelovanje BEST za potporu aktivnostima povezanima s ljekovitim biljkama u najudaljenijim regijama;